Bodensjøen

Bodensjøen (tysk Bodensee) er ein stor innsjø på Rhinen mellom Tyskland, Sveits og Austerrike.

Bodensjøen vart først nemnd av den romerske geografen Pomponius Mela rundt 43 fvt. Han merka seg at Rhinen rann gjennom to innsjøar og gav dei latinske namn, Lacus Venetus (i dag Obersee) og Lacus Acronius (i dag Untersee). Plinus den eldre brukte namnet Lacus Brigantinus, er den romerske byen Brigantium (i dag Bregenz). Innsjøen vert òg kalla Den swabiske sjøen.

Innsjøen ligg 395 m over havet og er den tredje største i Sentral-Europa etter Balatonsjøen og Genfersjøen. Han er 63 km lang, og på det breiaste nesten 14 km. Han dekkjer eit areal på om lag 539 km². Det største djupet er 252 m midt i den austlege delen (Obsersee). Volumet er om lag 55 km³. Innsjøen har fire delar: Obersee (hovuddelen, 476 km²), Überlinger See (nord, 61 km²), Untersee (vest, 63 km²), og Zeller See og Gnadensee (nordvest). Den regulerte Rhinen renn inn i innsjøen i søraust ved byen Konstanz og strøymer ut nær Stein am Rhein. Bodensjøen gjev ferskvatn til mange byar sør i Tyskland.

Bodensjøen vart danna av ein isbre (kalla Rhinisbreen) under istida. Elvene Rhinen, Bregenzer Ache og Dornbirner Ache fører sediment frå Alpane til innsjøen, slik at djupet av han gradvis minkar i søraust.

150 yrkesfiskarar fiska om lag 1000 tonn fisk i 2001, noko som var under den gjennomsnittlege fangsten på 1200 tonn dei siste ti åra. Ein aure (Salmo trutta) i Bodensjøen vart nesten utrydda på 1980-talet på grunn av forureining, men etter at ein har tatt førehandsreglar har fisken vendt tilbake att.

Ei bilferje trafikkerer innsjøen mellom Romanshorn i Sveits og Friedrichshafen i Tyskland, og ei anna ferje mellom Konstanz og Meersburg (begge tyske).

 Geografisk kuriositet 
300px|mini|Dampbåt på Bodensjøen.
Det finst ingen bindande avtalar mellom landa for kor landegrensene i Bodensjøen går. Sveits meiner at grensa skal gå i midten av innsjøen, medan Austerrike meiner at innsjøen bør vere eit kondominat mellom dei tre landa. Tyskland har ingen klare meiningar. Rettspørsmål vedrørande skipstransport og fiske er regulert i separate avtalar.

Det har naturlegvis oppstått tvistar. Ei sak omhandla ein husbåt som var ankra opp i to forskjellige land, og ei anna sak omhandla fiske i Bregenzbukta.

 Flaumar 
 Den såkalla «hundreårsflaumen» tidleg på sommaren i 1999 heva nivået i innsjøen med to meter, og oversvømde hamner, bygningar og hotell. 
 Seint i august 2005 førte kraftig regn til at nivået steig med 70 cm på eit par dagar. Regnet skapte flaum over store område og vaska bort motorvegar og jarnbanelinjer.

 Øyar i innsjøen 
 Mainau
 Reichenau
 Lindau
 Werd

 Byar rundt Bodensjøen 
mini|300px|Utsyn frå Pfänder over Bregenz og innsjøen (med Lindau i bakgrunnen).
 Austerrike 
 Hard
 Bregenz
 Lochau
 Fußach
 Gaißau

 Tyskland 
 Lindau (i Bayern)
 Wasserburg
 Nonnenhorn
 Kressbronn (i Baden-Württemberg)
 Langenargen
 Eriskirch
 Friedrichshafen
 Immenstaad
 Hagnau
 Stetten
 Meersburg
 Uhldingen-Mühlhofen
 Überlingen
 Sipplingen
 Bodman-Ludwigshafen
 Konstanz 
 Wallhausen
 Dingelsdorf
 Litzelstetten
mini|Reichenau sett frå den tyske sida.
 Reichenau 
 Allensbach
 Radolfzell
 Moos
 Gaienhofen
 Öhningen

 Sveits 
mini|Skumring nær Arbon.
 Rorschach i St. Gallen
 Horn i Thurgau
 Steinach i St. Gallen
 Arbon i Thurgau (det same er resten)
 Egnach
 Romanshorn
 Uttwil
 Kesswil
 Güttingen
 Altnau
 Münsterlingen
 Bottighofen
 Kreuzlingen (og Konstanz i Germany)
 Gottlieben
 mini|360px|Untersee, ein del av Bodensjøen 
 Ermatingen
 Steckborn
 Mammern
 Eschenz

 Bakgrunnsstoff 

 Bodensee-Hochwasser tyske vassnivå 
 EuroRegio Statistikk
 Bilete 
 worldlakes.org

Kategori:Innsjøar i Austerrike
Kategori:Innsjøar i Tyskland
Kategori:Innsjøar i Sveits
Kategori:Geografi i Thurgau
Kategori:Geografi i St. Gallen
Kategori:Vorarlberg
Kategori:Bayern
Kategori:Baden-Württemberg
Kategori:Internasjonale innsjøar i Europa
Kategori:Trelandsgrenser